cyanic-selkie/wikianc huggingface dataset:
12 Monkeys (film)
Opnamen
De opnamen foar 12 Monkeys setten op 8 febrewaris 1995 útein en duorren oant en mei 6 maaie fan dat jier. De film waard hast hielendal op lokaasje yn Baltimore en Philadelphia opnommen. De sênes yn it psychiatrysk sikehûs waarden filme yn 'e Eastlike Steatsfinzenis en it Girard Kolleezje. De sêne yn 'e leechsteande skouboarch waard opnommen yn it Senator Theatre yn Baltimore. In sêne yn in motel waard filme yn Camden (Nij-Jersey). Foar de klimaktyske sêne op 'e lofthaven waarden eksterieurbylden makke by de Ynternasjonale Lofthaven Baltimore-Washington, wylst de binnendoarsêns filme waarden yn it Pennsylvania Convention Center. De opnamen foar 12 Monkeys hiene te lijen ûnder min waar by 't winter, en teffens mei kontinuïteitsflaters feroarsake troch de non-lineêre ferhaalline (mei as gefolch dat sênes op 'e nij filme wurde moasten). Ta oermjitte fan ramp ferwûne Gilliam himsels doe't er út te hynsteriden gie. Nettsjinsteande alle tsjinrampen levere er in film ôf dy't binnen it budget wie en mar in wike efter op skema lei.
Untfangst
Fan 'e filmkritisy krige 12 Monkeys oer it algemien positive resinsjes. Roger Ebert fan 'e Chicago Sun-Times ferliek de film mei Blade Runner (1982), dat deselde senarioskriuwer hie (David Peoples), en ek mei Brazil, dat deselde regisseur hie (Terry Gilliam). Hy omskreau 12 Monkeys sa: "in fiering fan dwylsinnigens en doem, mei in held dy't krewearret om it te winnen fan 'e gaos fan syn eigen oandwaning, mar dat net oprêdt." Hy beoardiele dat sa: "Dit fizioen is kâld, dûnker en damp, en sels de românse tusken [de personaazjes fan] Willis en Stowe fielt wanhopich oan ynstee fan freugdefol. It is allegearre hiel goed dien, en wat mear men ôfwit fan films (yn 't bysûnder de technyske styl), wat gauwer men [dizze film] bewûnderje sil."
Yn it tydskrift Rolling Stone skreau Peter Travers it súkses fan 12 Monkeys ta oan 'e rezjy fan Gilliam en it aktearjen fan Willis. De foaroansteande ynternetfilmkritikus James Berardinelli wurdearre it fral dat de senarioskriuwers in yntelligint en kreätyf motyf hiene foar de subplot oer tiidreizgjen: ynstee dat Cole weromstjoerd wurdt om it ferline te feroarjen, wurdt er stjoerd as waarnimmer om in bettere takomst te meitsjen. Richard Corliss fan it tydskrift Time wie folle minder oer 12 Monkeys te sprekken. Hy betitele it tiidreizgjende aspekt fan 'e film en de sombere ôfskildering fan in post-apokalyptyske takomst as klisjees. Dêr heakke er oan ta: "Yn syn healwize mingsel fan gaos, bloedferjitten en dieretúnbisten is 12 Monkeys krekt Jumanji foar folwoeksenen."
Opbringst
12 Monkeys brocht yn 'e bioskopen yn 'e Feriene Steaten en Kanada $57,1 miljoen op, en yn alle oare lannen en territoaria $111,7 miljoen. Wrâldwiid kaam de opbringst dêrmei út op $168,8 miljoen. Ofset tsjin it budget fan $29,5 miljoen betsjut dat in winst fan $139,3 miljoen, hoewol't dêr de marketingkosten noch wol ôf moatte.
Bouwespoel
thumb|Bouwespoel
Erik Bosgraaf
Karriêre
Njonken de aktiviteiten yn de keamermuzyk spilet Erik Bosgraaf geregeldwei by symfony- en keamerorkesten. Hy wurket ûnder oaren mei it Dallas Symphony Orchestra (Jaap van Zweden), Nederlânsk Keamerorkest (Gordan Nikolic), Residinsje Orkest (Reinbert de Leeuw),, Holland Symfonia (Otto Tausk), it Noard-Nederlânsk Orkest (Johannes Leertouwer), Radio Keamer Orkest (Thierry Fischer (Thierry Fischer, Andreas Delfs) en Sinfonia Rotterdam (Alessandro Crudele). Hij spilet fierder mei saksofonist Yuri Honing, elektro-free jazz groep POW Ensemble (mei Luc Houtkamp), Sean Bergin, Dig d’Diz, Mary Oliver (altfioele) en Rozemarie Heggen (kontrabas). Hy naam ek trije albums op mei rockband Echos Minor.
Al-Aksamoskee
thumb|right|Al-Aksamoskee thumb|right|Al-Aksamoskee sjoen fan it plein ôf foar de [[Westmuorre]]
Blauwe hoanskrobber
right|thumb|220px|ûnfolgroeid mantsje 220px|thumb|Foarkommen as: [[jierfûgel (donkergrien), simmergast (ljochtgrien) en wintergast (blau)]] De blauwe hoanskrobber (Circus cyaneus) is in fûgel út de famylje fan de haukfûgels, ûnderfamylje fan de hoanskrobbers (Circinae).
München
Fuotbal
Yn de Dútske Bundesliga spylje twa klups út München: FC Bayern München en TSV 1860 München. Beide teams spylje yn de Allianz Arena.
Kryptogram
Skiednis
It brûken fan neat = o as yn: ‘Neat út myn skoat is sa kostber' (5) (sk-o-at) lykas yn it earste kryptogram soe noch hiel faak yn kryptogrammen brûkt wurde. In kryptogramdiagram wie ornaris sterk symmetrysk. De omskriuwings waarden yn de rin fan de tiid koarter. De koartst mooglike omkriuwing is it kryptonym, in kryptysk synonym dat mar út ien wurd bestiet. Yn 1955 ferskynde it wurd ‘cryptogram’ foar de earste kear yn in Nederlânsk wurdboek. Dêrmei ferdwûn de lange omskriuwing 'woordspelingen-kruiswoordraadsel'. As puzelsoarte kin it kryptogram as in unike Nederlânske (en Fryske) puzelsoarte beskôge wurde. Yn it Ingelske taalgebiet bestiene soartgelikense puzelsoarten wol ûnder de namme cryptic crossword, koartsein 'crossword' neamd. It Ingelske wurd 'cryptogram' hat lykwols te krijen mei geheime koades.
Untwikkeling
Henk Scheltes (1921–1987) fan it NRC kin beskôge wurde as dejinge dy’t it Nederlânske kryptogram yn in oare rjochting ûntwikkele hat as it ingelske Engelse en Amerikaanske ‘crossword’. It Ingelsk hat folle mear as it Nederlânsk en Frysk koarte wurden foar komplekse begrippen. Sa hjit it wite feltsje ûnder de skyl fan in sinesappel, dy’t de skyl skiedet fan it fruchtfleis, yn it Ingelsk pith. It Nederlânsk en Frysk hawwe dêr gjin wurd foar en dat is ek sa yn in soad oare gefallen. Yn it Nederlânsk en Frysk wurde nije wurden ek faker foarme troch gearstallings. Neist it minder brûken fan anagrammen brûkte Scheltes ek geandewei mear wurdlingtes fan 8 of mear letters. De oandacht foar de foarm feroare hieltyd mear yn neidruk op de betsjutting fan wurden. De oandacht foar de foarm feroare by Scheltes hieltyd mear yn it wurkjen mei wurdbestjuttings. ‘Palindroomkening’ Piet Burger bleau as kryptograaf by Elsevier in soad anagrammen brûken en hie omtinken foar de foarm fan wurden en wurdboarterij. Scheltes wie ien fan de lêsten dy’t as redakteur wurke op de krante en yn dy hoedanichheid de kryptogrammen makke. Scheltes sette de puzelders op in dwaalspoar troch mear wurdboarterijen en klankferoaring en minder troch anagrammen. Boppedat ferdwûn by him de symmetry út de diagrammen. Trochdat hy ek ôfstapte fan it 15x15 formaat fan de diagrammen koene der langere puzelwurden brûkt wurde. Sûnt 1959 brûkte Scheltes de stavering Cryptogram ynstee fan kryptogram. Yn 1970 waard hy opfolge troch Jelmer Steenhuis. It earste (anonym pletste) Nederlânske kryptogram waard makke troch de earste kryptograaf, H.A. Sluyter. Sluyter waard by De Groene letter opfolge troch cryptografen as Jac. Van der Ster, Wouter Klootwijk en Henk Jongebloed. Oare bekende Nederlânske kryptogrammemakkers of 'cryptografen’ binne Jan Meulendijks, Frans Wentholt en Henk Verkuyl.
Metal Militia
Metal Militia is in nûmer dat oarspronklik opnaam is troch Metallica yn maaie 1983 en útbrocht op Kill 'Em All, it debútalbum fan Metallica út 1983. Metal Militia wie it tsiende en ôfslútende nûmer op it album.
Oer it nûmer
Metal Militia, is ien fan de fluchste nûmers op it album en draait om de 175 BPM hinne, Metal Militia giet oer de wize fan libjen en non-konformiteit fan heavy metal. Dave Mustaine komponearre de haaddriff, dy't in marsjearjend leger neikomt. It nûmer einiget op 't lêst mei de songen wurden " Metal Militia " oant it liet ferget ta it lûd fan bommen en sa.
Weißwurst
Farianten
Njonken de Weißwurst út München bestiet der ek noch de Silezyske Weißwurst en de Hamboarchske Weißwurst. Dochs is de Weißwurst suver in synonym foar de Weißwurst út München.
Josip Broz Tito
Yn eigen lân krijt Tito fan de jierren '70 te meitsjen mei it probleem fan etnyske en ideologyske tsjinstellingen. Tito reagearre dêrop troch mei suverings yn de partij en de ynfiering fan in federale grûnwet, dêr't de dominante posysje fan Servje yn beheine waard troch de autonome provinsjes Kosovo en Vojvodina yn feite lyk te stellen oan de seis republiken.
BSV Kickers Emden
Skiednis
Yn it seizoen 2007/08 promovearre BSV Kickers Emden nei de krekt nei oprjochte Tredde Bundesliga. Yn seizoen 2008/09 einige Emden op it 6e plak yn de Tredde Bundesliga, mar koe om finansjele redenen net mear meidwaan yn it betelle fuotbal. Dêrom begûn Emden it seizoen 2009/10 yn de Oberliga Niedersachsen.
Pystring
In cockring mei hierren of boarsteltjes soarget foar stimulaasje fan de klitoris en skamlippen der op ta en wurdt wol in geite-each neamd. Yn Sm-spultsjes wurde wol cockringen mei spikerkes of noppen oan binnen- of bûtenkant brûkt.
It te lang efterien of te regelmjittich brûke fan in pystring hat risiko's. Trochdat de bloedfetten ôfknypt wurde kinne dy skansearre wurde. En ek kin it lange tiid behinderjen fan de bloedsomrin skea tabringe oan de pyst.
Brune hoanskrobber
right|thumb|220px|brune hoanskrobber 220px|thumb|''Foarkommen as: [[jierfûgel (donkergrien), simmergast (ljochtgrien) en wintergast (blau)]]
Noardwesten (Feriene Steaten)
It Noardwesten, it Amerikaanske Noardwesten of de Noardwestlike Feriene Steaten is in ynformele geografyske regio fan 'e Feriene Steaten. Under dizze oantsjutting wurde altyd de steaten Washington en Oregon beflapt, mei meastal dêropta Idaho en soms ek Montana en Wyoming. Inkeld wurdt ek súdeastlik Alaska wol ta it Amerikaanske Noardwesten rekkene. It Pasifyske Noardwesten is net alhiel itselde; dêrby giet it inkeld om 'e steaten Washington en Oregon (en soms súdeastlik Alaska). It Noardwesten makket yn syn gehiel diel út fan 'e gruttere krite fan it Amerikaanske Westen.
Oera Linda Boek
Nazi-Dútslân
De publikaasje fan it Oera Linda Boek yn Dútslân yn 1933 troch Herman Wirth (Die Ura Linda Chronik) krige in soad omtinken. Wirth seach yn it Oera Linda Boek de oerbibel fan de Germanen; syn opfetting waard stipe troch Heinrich Himmler, de lieder fan de SS. Op 4 maaie 1934 waard lykwols yn in iepenbier debat yn de aula fan de Berlynske universiteit, foar Wirth en tûzenen harkers oer, de flier oanfage mei Wirth syn teoryen troch in fjouwertal germanisten en histoarisy. (Dizze paneldiskusje wie wol de oanlieding ta it stiftsjen fan de Ahnenerbe Nazi "tink tank" troch Himmler en Wirth, yn 'e mande mei Richard Walther Darré).
Lokaasje
Yn 1938 hat Cornelis over de Linden it hânskrift oan de provinsje Fryslân jûn, ta opnimmen yn de Provinsjale Bibleteek, ûnder betinksten dy't der foar soargje moasten dat it allinnich foar ûndersyk brûkt wurde soe. Hjoed de dei is it hânskrift part fan de kolleksje fan Tresoar.
Súdwesten (Feriene Steaten)
Hast it hiele Súdwesten makke foarhinne ûnderdiel út fan 'e Spaanske koloanje Nij-Spanje, dy't yn 1821 syn ûnôfhinklikheid wûn ûnder de namme Meksiko. Pas nei de Meksikaansk-Amerikaanske Oarloch moast Meksiko it Súdwesten yn 1848 oan 'e Feriene Steaten ôfstean, wylst in diel fan súdlik Arizona earst troch de Gadsden-oankeap fan 1853 yn Amerikaanske hannen kaam. Yn 'e tiid fan it Wylde Westen wie it Súdwesten ien fan 'e lêste gebieten dêr't noch fochten waard mei de Yndianen, mei't de Apache-lieder Geronimo (Goyaałé) oant 1886 oanhold mei ferset te bieden tsjin 'e Amerikaanske oerhearsking.
Basic Instinct
Plot
Curran rekket der lykwols fan oertsjûge dat Catherine de dieder is. Hy fynt it ûntrêstgjend dat sy blykber mear fan him wit as hy fan har. Catherine leit út dat se ûndersyk nei him dien hat, om't se in personaazje yn har folgjende boek op him basearje wol. Dat is in resjersjeur by de plysje fan San Francisco, dy't ferskate ûnskuldigen deasketten hat. Se warskôget him dat it mei de man net goed ôfrinne sil, om't er foar de ferkearde frou falt. As Curran har begjint te folgjen, ûntdekt er dat Catherine befreone is mei Hazel Dobkins, in âldere frou dy't tsientallen jierren lyn skynber sûnder reden hat man en bern fermoarde hat.
Casting
Michael Douglas waard al rillegau cast yn 'e manlike haadrol fan resjersjeur Nick Curran. Foar de froulike haadrol as Catherine Tramell moast mear socht wurde. De rol wie in protte aktrises yn it kekene Hollywood te seksueel en te neaken. Douglas, dy't bittere graach in ferneamde aktrise hawwe woe om mei him de stoarm fan krityk te trochstean dy't sûnder mis opstekke soe as de film útkaam, stelde Kim Basinger foar as syn tsjinspylster. Basinger fielde der lykwols neat foar. Doe kaam Douglas mei Julia Roberts, Greta Scacchi en Meg Ryan, dy't it oanbod ek ôfsloegen. Michelle Pfeiffer, Geena Davis, Kathleen Turner, Ellen Barkin en Mariel Hemingway waarden ek frege, mar allegear wegeren se de rol.
Opnamen
De opnamen foar Basic Instinct fûnen yn 1991 plak op lokaasje yn San Francisco. Aktivisten foar homorjochten hiene lucht krigen fan it senario en wiene ta de konklúzje kommen dat lesbiënnes en biseksuelen yn 'e film op in negative wize ôfskildere waarden. Sadwaande waarden de opnamen pleage troch oanhâldende demonstraasjes fan lju dy't se mei laserpinnen en skiedsrjochtersfluitsjes besochten te fersteuren. De plysje moast oan ien stik wei mei mannemacht ynset wurde om 'e filmset te beskermjen en de demonstranten op ôfstân te hâlden. Filmprodusint Alan Marshall bejoech him middenmank de plysje en wiisde yndividuele demonstranten oan wêrfan't er woe dat se arrestearre wurde soene. Dat wie net befoarderlik foar de sfear en late ta in 'boargerarrest' fan Marshall troch guon demonstranten.
Opbringst
Basic Instinct brocht yn 'e bioskopen yn 'e Feriene Steaten en Kanada $117,7 miljoen op, en yn alle oare lannen en territoaria $235,2 miljoen. Wrâldwiid kaam de opbringst dêrmei út op $352,9 miljoen. Ofset tsjin it budget fan $49 miljoen betsjut dat in winst fan $303,9 miljoen, hoewol't dêr de marketingkosten noch wol ôf moatte. Nettsjinsteande de negative oant lauwe resinsjes wie Basic Instinct dêrmei de op trije nei meast opbringende film fan 1992, nei Aladdin fan Disney, The Bodyguard en Home Alone 2: Lost in New York.
Ofskildering fan lesbiënnes en biseksuelen
De foaroansteande Amerikaanske filmkritikus Roger Ebert skreau oer de protesten: "Wat de homoseksuele personaazjes oangiet dêr't fan beweard wurdt dat se oanstjitjaand wêze soene: de lju dy't tsjin 'e film protestearje meie wolris opmerke dat yn dizze film de heteroseksuelen, te begjinnen mei [it personaazje fan] Douglas, like oanstjitjaand binne. Dat sein hawwende, moat ik tajaan dat it wier is dat Hollywood allegeduerigen folhâldt om homoseksuelen – fral lesbiënnes – te typecasten as ferwrongen en kwea."
Perm (kraj)
It besjen wurdich
De Orda-grot yn it Ordinski-rajon is ien fan de grutste ûnderwettergrotten fan 'e wrâld.
Doarpswei (Martensdyk)
Oan beide kanten fan de Doarpswei binne tusken de nije huzen noch in soad âlde pleatsen te finen. Beide úteinen wurde markearre troch in pear monumintale gebouwen: oan de westein it eardere gemeentehûs en de Nederlânsk Herfoarme Tsjerke, oan de eastkant Rustenhoven en Eyckenstein.
Droegeham
Skiednis
De âlde tsjerke wie foar de reformaasje wijd oan Sint-Walburga. Yn 1842 krige Droegeham in twadde tsjerke oan 'e Sannen foar de ôfskieden gemeente, dy't yn 1877 ferfongen waard troch in neogoatysk gebou. Dy tsjerke waard yn 1968 ferfongen troch de hjoeddeiske Jakob Tsjerke. Sûnt 1931 hat Droegeham in kristlik-grifformearde tsjerke en nei de oarloch krige Droegeham ek noch in grifformeard-frijmakke tsjerke.
Strjitten
Alle strjitten yn Droegeham.
Lindenoard
Yn 1908 wurdt de state publyk ferkocht. Yn dat jier wurde de stâlen oan de linker side hielendal en oan de rjochter side foar in part sloopt. Sûnt 1939 is de gemeente eigener. Binnenyn sit noch in stúkte souder yn de seal yn de Louis XVI-styl. Yn it sûterrên sit noch de 18e-iuwske keuken, dy't tydlik as fytsestalling brûkt west hat.
Jehannestsjerke (Toppenhuzen)
De Jehannestsjerke yn Toppenhuzen yn 'e gemeente Súdwest Fryslân is in tsjerkegebou fan de PKN-gemeente Toppenhuzen-Twellingea. De tsjerke is in ryksmonumint.
Teatlum
Teatlum, ek Dowehok neamd, is in poldermole en ryksmonumint út 1800 besuden it doarp Tsjom yn de gemeente Waadhoeke.
Skiednis
thumb|left|250px|De Dowehok mei stoarmskea yn 1973 Om 1960/1961 krige de mole in foarsjenning wêrmei't hy ek middels trekker-oandriuwing mealle koe. De mole ferlear by in stoarm op 2 april 1973 syn wjukkekrús en boppe-as. Teatlum, dy't eigendom is fan de Stifting Monuminten Waadhoeke, waard yn 1986 restaurearre. De mole is tsjintwurdich mealree yn sirkwy.
Hjerst
Yn de hjerst giet de temperatuer omleech en falt it blêd fan de beammen. Ek is de hjerst de tiid fan it rispjen.
List fan planetoïden 45901-46000
Dit is in list fan planetoïden 45901-46000.
Jornsmastate (Wânswert)
Mooglik wie it yn de Midsiuwen in gewoane pachtpleats. Doe't yn 1491 it doarp har by it ferbûn mei Grins oanslute, machtige it Wybrant Roorda, haadling fan Ginnum foar Wânswert op te treden. Blykber wenne doe gjin haadling mear yn Wânswert sels. Yn 1511 wie Tiepke Goslinga te Hallum eigener fan Jornsma-goed te Wânswert. Tiepke syn soan Ernst erfde Goslingastate yn Hallum; de soan Sypt fêstige him foar 1540/1543 te Wânswert op Jornsmastate, dat sûnttiids meastentiids Goslinga neamd waard. Yn de tsjerke is de monumintale grêfstien út 1561 fan Sypt fan Goslingha en syn frou Perk Zyaerda noch oanwêzich. (Meardere Goslinga's trouden mei leden fan de family Aylva. De Goslinga's te Doanjum stammen ôf fan dy yn Wanswert). Van der Veen wit de erfopfolging te melden fia Feye Sipt syn soan, Hoyte soan fan Feye en dy syn dochter Tieth, dy't Lazarus Foppes fan Grovestins boaske. Hja komt fak foar yn de tsjerkfâdijrekkens en nei har is in brêge lân de Dokkumer Ie neamd. Yn 1679 wennet hja noch op de state. Koart nei 1700 soe dizze ôfbrutsen wêze en ferfongen troch in pleats, dy't yn 1728 eigendom is fan Georg Wolfgang thoe Schwartzenberg en Hohenlansberg. Yn 1731 wurdt de pleats ferkocht oan Rixt Romkes widdo Dirk Abes. Mei de state wurde ek ferkocht it swannerjocht en it stoelte yn de Wânswerter tsjerke. Letter is de pleats eigendom fan J. Baukes Talsma (1811).
List fan stêden yn Kenia
De tabel hjirûnder hat stêden mei mear as 30.000 ynwenners.
Winter
Stjerrekunde
Yn de stjerrekunde begjint de winter op it noardlik healrûn om 21 desimber hinne, op de wintersinnekear. De sinne stiet dan middeis oan de Stienbokskearkring rjocht oan de himel. Dizze dei falt gear mei de koartste dei fan it jier op it noardlik healrûn. De astronomyske winter einiget op de maitiidevennacht, op 20 maart, somtiden ek op 21 maart, as de sinne middeis oan de evener rjocht oan de himel stiet. Hjirnei begjint de maaitiid. Op it súdlik healrûn begjint de winter rûn 21 juny, as de sinne middeis rjocht oan de himmel op de Kreeftskearkring stiet. De winter einiget hjir om 21 septimber hinne, as de sinne middeis rjocht boppe de evener stiet.
Taj Mahal Palace Hotel
Ferfal en útwreiding
Yn 'e 1970-er jierren waard ek it bedriuw Taj Hotels, Resorts and Palaces oprjochte, dat yn Yndia nije hotels sette liet en teffens âlde hotels renovearre. Fan 1980 ôf wreide it bedriuw ek út bûten Yndia. De franchise-oerienkomst mei Inter-Continental rûn yn 1995 ôf, wêrnei't it Taj Mahal Inter-Continental wer gewoan it Taj Mahal Hotel waard; dat waard doe it flaggeskip fan Taj Hotels, Resorts and Palaces. Yn 2003 waard it hotel, ta eare fan it hûndertjierrich bestean, omneamd ta it Taj Mahal Palace & Tower Hotel.
Oanslaggen fan 2008 en weropbou
In grut diel fan it personiel bleau op syn post en besocht mei gefaar foar eigen libben de hotelgasten te rêden. Yn totaal foelen der 31 deaden, wêrfan't hotelwurknimmers en gasten elts likernôch de helte útmakken. By de ûntsetting fan it hotel waard ek in Yndiaaske kommando deade. Alle fjouwer terroristen kamen om, sadat it totale deadetal 36 bedroech. Likernôch 250 hotelgasten, dy't harsels yn harren keamers barrikadearre hiene, waarden neitiid troch de brânwacht út it baarnende hotel evakuëarre. Yn 2018 gie Hotel Mumbai yn premiêre, in Australysk-Amerikaansk-Yndiaaske ferfilming fan 'e oanslaggen op it Taj Mahal Hotel.
Weksalia
Weksalia, ek Wuxalia of Wecsile, is de namme fan in midsiuwsk waadeilân dat gearfalt mei it eastlike diel fan it hjoeddeiske waadeilân Skylge. De namme komt foar yn âlde geskriften út de 8e oant de 15e iuw. Neidat yn de 10e iuw in sânplaat, de Skelling, mei Weksalia ferhiele, rekke de namme Weksalia yn ûnbrûk en kaam stadichoan de namme Skylge yn swang.
Lulkens
thumb|Lilke man Lulkens of lilkens, of mei in âlder wurd grime, is in emoasje dy't optrede kin by ien dy't dwers sitten of tsjinwurke wurdt, as syn "territoarium" betreden wurdt, of as oer syn of har grinzen hinne gien wurdt. Lilkens set dus oan ta agresje (of hinger dermei gear), fan de persoan sels of fan syn of har groepsgenoaten. Lilkens kin him uterje yn wurden (skelle en rache) of yn dieden yn de foarm fan fysyk geweld (slaan, skoppe, hântaastlikheden of sels it brûken fan wapens).
Oars besjoen is lilkens de gefoelskomponint fan agresje, in ûnderdiel fan de stressreaksje dy't by alle bisten optreedt: in waarnommen bedriging ropt in tsjinreaksje op, dy't op syn bar bedrigend is en útrinne kin yn geweld.
Audulf
Audulf of Audwulf, (Latynsk: Audulfus) wie in Fryske kening út 'e tiid fan it Grutte Folkeferfarren. Hy moat regearre hawwe fan likernôch 600 oant om-ende-by 630. It is net bekend wa't syn foargonger of opfolger wiene. Dizze kening is net bekend út histoaryske boarnen, mar inkeld fan 'e munten dy't yn syn namme slein waarden, en wêrfan't guon by opgravings weromfûn binne, û.m. yn noardlik Westergoa. It measte dat tsjintwurdich oer Audulf bekend is, berêst sadwaande op oannames en ûnderstellingen.
Romy Schneider
Libben
Yn 1966 boaske se mei Harry Meyen. Yn datselde jier waard harren soan David berne. Mar ek dizze relaasje rûn op neat út. Op 'e dei nei de skieding boaske se mei har priveesekretaris Daniel Biasini. Yn de simmer fan 1977 waard dochter Sarah Magdalena berne. it oarlochsdrama La passante du Sans-Souci, soe de lêste film wurde dêr't Schneider yn te sjen wie.
Charles Stewart Rolls
C. S. Rolls waard berne as soan fan 1e Baron Llangattock. Hy studearre oan it Eton College en it Trinity College yn Cambridge en hie al mei jonger jierren niget oat motors. Rolls moete Frederick Henry Royce en tegearre stichten sy yn 1904 it autofabryk Rolls-Royce. Rolls die de ferkeap en de saaklike kant fan it bedriuw wylst Royce him dwaande hold mei de technyk.
De Haan (West-Flaanderen)
Patroanhillige fan De Haan is Sint-Monika. It wiene benammen de Augustinen en Augustinessen dy't de ferearing fan dy Berberske hillige en mem fan Augustinus fan Hippo oantrunen.
Skiednis
Al yn 1888 waard tichteby de tramhalte it earste hotel iepene. Oars as yn oare baaiplakken oan de Belgyske kust waard heechbou fan mear as fiif ferdjippings ferbean yn De Haan-Sintrum. Ek moasten alle huzen frijsteand wêze mei in tún der om hinne en mocht de bou allinne yn Anglo-Normandyske styl plakfine. Dat lêste is tsjintwurdich net mear fan tapassing.
Maas van der Feen
Marius (Maas) van der Feen (Drachten, 1 febrewaris 1888 – De Haach, 10 maart 1973) wie in Nederlânske tennisser.
Iron Man 3
Plot
Mei help fan 'e weropstarte J.A.R.V.I.S. spoart Stark it haadkertier fan 'e Mandaryn op, net yn Sintraal-Aazje, mar yn Miami. Mei ymprovisearre wapenreau ynfiltrearret er dêr, mar ynstee fan 'e rabiate terrorist dy't er ferwachtet, fynt er dêr de oan legerwâl rekke, drugsferslaafde Ingelske akteur Trevor Slattery, dy't troch Killian ynhierd is om 'e Mandaryn te spyljen yn 'e fideoboadskippen dy't fia ynternet en tillefyzje ferspraat wurde. Slattery liket alhiel gjin euvelmoed te hawwen yn 'e dieden dêr't de Mandaryn ferantwurdlikens foar opeasket. Wylst Stark noch besiket te ferwurkjen wat dat allegear betsjut, komt Savin him fan efteren oer it mad en slacht him bewusteleas.
Stark en Rhodes folgje it spoar fan Killian nei in skansearre oaljetanker yn 'e haven fan Miami, dêr't Killian fan doel is om, sabeare as de Mandaryn, presidint Ellis live op 'e tillefyzje te eksekutearjen. As fise-presidint Rodriguez dêrnei presidint wurdt, sil der feitliks in steatsgreep dien wêze, mei as resultaat in nij regear dat Killian syn ûndersyk en tapassing fan Extremis op feteranen ûnderstypje sil. Dat is lykwols bûten Stark en Rhodes rekkene. De beide mannen kringe de oaljetanker binnen, wêrnei't Rhodes de presidint besiket te befrijen, wylst Stark op 'e siik giet nei Pepper. Underwilens is yn Malibu by de ruïne fan 'e filla fan Stark it púnromjen safierhinne foardere, dat der in ûndergrûnske klûs bleatlein wurdt. De doar giet iepen en út 'e djipte fljocht it iene nei it oare Iron Man-harnas te foarskyn, bestjoerd troch J.A.R.V.I.S., dy't allegearre koers sette nei Miami.
Fryske Ryk
It Fryske ryk (om 600 hinne oant 734) wie in ryk dat bestien hat yn de iere Midsiuwen. It ûntstie likernôch healwei de 7e iuw en einige mei de slach oan de Boarn yn 734 doe't de Friezen ferslein waarden troch de Franken. It ryk waard bestjoerd troch keningen en rûn fan It Swin (by Brugge yn Belgje) oant de Weser (yn Dútslân). De Latynske namme dêr't it gebiet ûnder bekend stie wie Fresia.
Grutte Folkeferfarren
Yn de 4e iuw rûn de macht fan it Romeinske Ryk werom en krige it noarden fan it ryk te stellen mei ynfallen fan Germaanske folken. De Franken foelen benammen Galje yn en de Friezen en Saksen stutsen mei skippen oer nei Brittanje dêr’t sy plondertochten hâlden. Yn dy tiid leinen de Friezen har ta op piraterij en wennen se noardlik fan de Alde Ryn oant de Weser. Doe't de macht fan it Westlik-Romeinske Ryk ynstoarte en it Grutte Folkeferfarren op gong kaam, ferliet in grut part fan de Fryske befolking syn wenplakken, en fêstige him oan de oare kant fan de Noardsee.
West Side Story (film út 1961)
It ferhaal giet oer twa strjitbindes dy't om 'e macht stride yn harren stikje fan 'e Upper West Side: de Jets, besteande út blanke jonges, en de Sharks, dy't opmakke is út Portorikanen. Druk fan 'e plysje om in ein oan 'e fjochterij te meitsjen wurket averjochts en liedt ta in grutte konfrontaasje. Underwilens reitsje Tony, in earder lid fan 'e Jets, en María, de jongere suster fan 'e oanfierder fan 'e Sharks, smoarfereale opinoar.
Plot
Op it dûnsfeest, dat ûnder lieding stiet fan 'e goedmienende, mar yneffektive sosjaal wurker Glad Hand, wegerje de leden fan 'e beide bindes en harren fammen om mei-inoar te dûnsjen. Tony arrivearret fan syn wurk as it feest al geande is. Hy en María sjogge inoar en it is foar allebeide leafde op it earste gesicht. As Tony lykwols mei María begjint te dûnsjen, skuort Bernardo har by him wei en easket lulk dat Tony by syn suster wei bliuwt. Wylst Tony allinnich noch mar each hat foar María en syn leafde fan 'e dakken skreaut, nimt Bernardo de útdaging fan Riff oan. Beide partijen prate ôf om by midsnacht gear te kommen yn 'e snobbersguodwinkel fan Doc om neiere plannen te meitsjen.
De oare deis, yn 'e breidswinkel dêr't se allebeide wurkje, blaft Anita der yn in petear mei María by fersin út dat der in grutte fjochtpartij tusken de Jets en de Sharks op til is. Anita sit dêr net sa oer yn mei't de bindes altyd oan it fjochtsjen binne, mar María hat it der net op stean. As Tony by it sluten fan 'e winkel delkomt troch de efterdoar, sa't María him hjitten hie, sjocht Anita him tafallich. Hja is skokt dat María it mei in blanke Amerikaan oanlizze wol, en noch wol in Jet. Se warskôget har foar de gefolgen as Bernardo efter har relaasje mei Tony komt. María ûntfytmannet Anita lykwols in ûnthjit dat sý it net oan Bernardo útbringe sil. Nei't Anita ôfset is en María mei Tony allinnich yn 'e winkel efterbliuwt, lit se him ûnthjitte dat er de fjochtpartij tsjinhâlde sil. Dêrnei fantasearje se tegearre oer harren brulloft.
Untfangst
Yn 1997 waard West Side Story troch de Library of Congress útornearre foar preservearring foar de ivichheid yn it Amerikaanske Nasjonaal Film Register, omreden fan kulturele, histoaryske en/of estetyske wearde.
Prizen
By de Golden Globes waard West Side Story yn 1962 nominearre foar 6 prizen yn 5 kategoryen, wêrûnder bêste regisseur, bêste akteur yn in musical of komeedzje (Richard Beymer) en meast ferrassende nijynkommeling (2 kear: Richard Beymer en George Chakiris). De film wûn 3 Golden Globes: foar bêste film – musical, bêste byrol fan in akteur (George Chakiris) en bêste byrol fan in aktrise (Rita Moreno). De film wûn ek de Grammy Award foar bêste soundtrackalbum of opname fan 'e orizjinele cast fan in film of tillefyzjesearje. Om utens waard West Side Story nominearre foar de BAFTA, de wichtichste Britske filmpriis, foar bêste film.
Muhammad Ali
Muhammad Ali (berne as: Cassius Marcellus Clay jr.; Louisville (Kentucky), 17 jannewaris 1942 - Scottsdale (Arizona), 3 juny 2016), wie in Amerikaansk bokser fan Afro-Amerikaansk komôf. Hy wûn û.m. in gouden medalje op 'e Olympyske Spullen fan 1960 en trije wrâldkampioenskippen. Ali wie ûnder syn karriêre in kontroversjeel figuer yn 'e sportwrâld, dy't yn 'e Feriene Steaten foar opskuor soarge troch him ta de islaam te bekearen en syn namme te feroarjen en om't er wegere yn 'e Fjetnamoarloch te fjochtsjen. Lykwols waard er rûnom beskôge as de grutste swiergewichtbokser ea.
Amateurkarriêre
Muhammad Ali waard foar it earst opmerksum makke op boksen troch de plysjeman en bokscoach Joe E. Martin, dy't yn 1954 in tolvejierrige Ali tsjinkaam dy't poer wie om't syn fyts stellen wie. Ali sei dat er de dief in wan bruien jaan soe, en doe rette Martin him oan om dan earst mar ris boksen te learen. Dat die de jonge Ali, en it die bliken dat er in natuertalint wie. As amateurbokser wûn er seis kear it steatskampioenskip fan Kentucky, twa kear it Amerikaanske nasjonale kampioenskip en in gouden medalje yn 'e licht swiergewichtkategory op 'e Olympyske Spullen fan 1960 yn Rome. Fan al syn wedstriden as amateur wûn er 100 en ferlear er fiif.
Profkarriêre
Letter yn 1960, doe't er noch mar achttjin wie, makke Ali syn debút as profesjoneel bokser yn 'e swiergewichtkategory. Yn 1964, doe't er 22 jier wie, wûn er ferrassend it wrâldkampioenskip by in wedstryd tsjin Sonny Liston. Koarte tiid letter joech Ali him by de Nation of Islam en feroare er syn namme, wêrmei't er foar in stoarm fan trelit soarge, benammen yn 'e Feriene Steaten, dêr't de Nation of Islam beskôge waard as in gefaarlike ekstremistyske organisaasje. Yn 1975 soed er oergean nei de otterdokse, soennityske foarm fan 'e islaam, wylst er him yn 2005 op 'e praktiken fan it soefisme rjochte, de islamityske mystyk.
Lettere jierren
Yn 1975 hie Ali al in earste autobiografy publisearre, The Greatest: My Own Story, en yn 1991 makke er mei Thomas Hauser in mûnlinge oerlevering mei as titel Muhammad Ali: His Life and Times. Datselde jiers reizge er nei Bagdad ta om der by de Iraakske diktator Saddam Hussein op oan te stean en lit de Amerikaanske gizelders frij, dy't doedestiden yn Irak fêstholden waarden. Yn 1996 waard him de eare jûn om it Olympysk fjoer te ûntstekken op 'e Olympyske Spullen fan Atlanta. Lykwols boaze syn Parkinson stadichwei oan, en by de iepening fan 'e Olympyske Spullen fan Londen, yn 2012, wied er in honorêr drager fan 'e Olympyske flagge, en waard er troch syn frou Lonnie eefkes oerein holpen by it hisen dêrfan, mei't er net mear by steat wie en draach de flagge it stadion yn.
Bataven
Ein
Begjin 5e iuw n.Kr. wurden de legerienheden fan de Bataven noch neamd yn de Notitia Dignitatum. De Bataven as folk wurdt lykwols foar it lêst oer sprutsen yn de 3e iuw. Fermoedlik binne sy yn it Grutte Folkeferfarren opgien yn stammen as de Franken en de Friezen, hoewol't ek wol tocht wurdt dat hja mei de Romeinen nei it suden lutsen binne. Har wengebiet kaam yn hannen fan de Salyske Franken.
Neuwerk
Neuwerk is in Dútsk Waadeilân dat krekt foar de mûning fan de Elbe leit, sa’n trettjin kilometer foar de kust by Cuxhaven. It eilân hat in oerflak fan likernôch 3 kante kilometer en is 2,2 by 1,9 kilometer grut. It heechste punt fan Neuwerk leit sân meter boppe de seespegel. Der wenje sa’n fjirtich minsken op it eilân. Bestjoerskundich makket it eilân diel út fan de Dielsteat Hamburch. By leechwetter is it eilân rinnende en mei koetsen te berikken. Al sûnt 1929 hat it eilân har eigen brânwacht.
Triboken
De stam fjochte mei oare Germaanske stammen ûnder Ariovistus tsjin Julius Caesar en fêstige him yn de kriten om it tsjintwurdige Straatsburg en Haguenau hinne (Argentoratum). It wengebiet fan de Triboken waard om 350 n.Kr. by de ynfal fan de Allemannen ferwoastge en yn 401 fan oare Germanen beset.
Karpaten
De Karpaten kinne mei de klok mei ûnderferdield wurde yn de folgjende geberchten:
Egbert Douwes
Egbert Douwes (Jiskenhuzen, 1723 - De Jouwer, 1802) wie de stifter fan it bedriuw dat hjoed de dei ferneamd is ûnder de namme Douwe Egberts. Egbert Douwes wie de âldste soan fan de Jiskenhúster timmerman Douwe Egberts en fan Grietje Greolts út De Jouwer. Neidat Douwe yn desimber 1927 al jong ferstoarn wie, krige Grytsje yn de maitiid fan 1728 noch in trijeling. Se gie mei de bern werom nei har berteplak en fertsjinne dêr de kost as ‘coopvrouw’.
Slach by Compiègne
Neffens it Liber Historiae Francorum, ferlear Teudobald syn "ûnskuldich libben" al gau dêrnei, mar oare boarnen wize derop dat hy noch in protte jierren libbe hat. Wat der ek fan wier wêze mei, Karel Martel, de basterdsoan fan Pippyn, ûntsnapte út de finzenis dêr't Teudobald him fêstsetten hie en kening Dagobert III stoar koart dêrnei. De nije kening, Gilperik II, stelde op 'e nij de Ragamfred oan as hofmeier, waans macht troch de eallju fan Neustrje befêstige waard, wylst de notabelen fan Austraasje Karel Martel ferkeazen.
Oomram
Natuer
Oomram hat in grut ferskaat oan natuer. Sa lizze oan de Waadseekant grutte kliffen. Wylst oan de westlike kant dunen binne mei in hichte oant 32 meter. Op Oomram leit ek ien fan de grutste sânstrannen fan Noard-Jeropa. It strân fan Oomram hat in lingte fan 10 kilometer en is op inkele plakke wol 1,5 kilometer breed. It eilân is ûnderdiel fan it Nationalpark Schleswig-Holsteinisches Wattenmeer.
The Unforgiven III
The Unforgiven III is in nûmer dat oarspronklik opnaam is troch Metallica yn 2008 en útbrocht op it njoggende album Death Magnetic fan Metallica út 2008. The Unforgiven III is it sande nûmer op it album.
Olympyske marmot
Fretten
Olympyske marmotten frette benammen gerzen, siggen, krûden, blommen en moas. Se hawwe it leafst jonge griene planten, mar tarre in grut part fan it jier fanneeds op plantewoartels. Soms frette se ek wol fruchten en ynsekten. Har focht krije se hast folslein binnen fia plantesoppen en dau, dat se hoege mar komselden te drinken.
Angrivaarjers
Neidat de Sjerusken as stam ferdwûnen tusken 51 n.Kr. en 98 n.Kr., wreiden de Angrivaarjers harren wenkrite nei it suden ta út, ûnder keizer Nerva oant de Lippe en de boarnen fan de Iems ta. Noch letter fersprate de stam him noch fierder nei it suden en westen. Yn de twadde as tredde iuw nei Kr. slueten de Angrivaarjers harren oan by it Saksenbûn.
RoboCop (franchise)
RoboCop 3
RoboCop 3 waard regissearre troch Fred Dekker nei in senario fan himsels en Frank Miller. De film gie op 18 april 1993 yn premiêre yn Japan en op 5 novimber fan dat yn 'e Feriene Steaten. RoboCop 3 brocht yn totaal $47 miljoen op tsjin in budget fan $22 miljoen.
Fideospultsjes
Yn it ramt fan 'e RoboCop-franchise binne de folgjende fideospultsjes útkommen:
Kaap de Goeie Hope
De kaap wurdt faak sjoen as oergong tusken de Yndyske Oseaan en de Atlantyske Oseaan, mar dy oergong leit by it 200 kilometer eastliker lizzende Kaap Agulhas, dat de meast súdlike punt fan Afrika en Súd-Afrika is.
Skiednis
De earste Jeropeanen dy't yn dizze kriten kamen wienen Portegezen, dêr't Bartolomeus Diaz yn 1488 de earste fan wie dy't om de kaap hinne farde. Yn dizze tiid dienen de Portegezen in protte ekspedysjes by de kust fan Afrika del, hieltiid fierder nei it suden. Der wurdt sein dat Bartolomeus de kaap earst de namme Cabo Tormentosos (Kaap fan de Stoarmen) joech, mar dat Johan II fan Portegal de namme feroare ta Cabo de Bõa Esperança (Kaap fan de Goeie Hope), omdat dy ûntdekking in seerûte nei Yndia ienfâldiger makke.
Alpineskyen op de Paralympyske Winterspullen 2010
De Xe Paralympyske Spullen waarden fan 12 oant en mei 21 maart 2010 hâlden yn It Kanadeeske Vancouver.
Gleone Janke
Gleone Janke is iten út streken dêr't fruchten foar hannen wienen. Dêrom wurdt it makke by de grutte bongerts, mar ek dêr't minsken ornaris in pear beammen efter it hûs hienen, lykas yn Fryslân. Al dy streken hawwe lykwols harren eigen ferzje. Sa is der ûnder oaren Gleone Janke mei spek, mei mosterd, mei parren, mei rezinen en mei sipels. As puree hjit dizze kombinaasje Himel en Ierde; dy ferzje wurdt ek fierder oer de grinzen makke, yn alle gefallen oant yn Switserlân.
Ghostbusters (film út 2016)
Plot
Erin Gilbert en Abby Yates binne natuerkundigen dy't opgroeid binne as inoars bêste freondinnen. Se hawwe tegearre it non-fiksjeboek Ghosts from Our Past skreaun, wêryn't se ôfrekkenen mei net inkeld figuerlike, mar ek mei echte geasten út harren ferline. It boek is nea útjûn, en Erin, dy't in karriêre as dosinte oan 'e Columbia Universiteit yn New York neistribbet, hat der letter ôfstân fan nommen om't it troch serieuze wittenskippers net akseptearre wurde soe. Abby set har ûndersyk nei it boppenatuerlike lykwols fuort oan it suterige Kenneth P. Higgins Institute of Science mei in nije partner, natuerkundich yngenieur Jillian Holtzmann.
Byldbewurking
It bekendste byldbewurkingsprogramma is Photoshop. De namme jout al oan dat it yn it foarste plak bedoeld is foto's te bewurkjen mar it program hat op dit stuit (2007) ek gâns mooglikheden ta it brûken fan tekst. Troch grafyske foarmjouwers wurdt it programma meast brûkt yn kombinaasje mei Indesign of QuarkXPress (opmaakprogramma's) en Illustrator (yllustraasjeprogramma). De útwikselberens tusken de programma's wurdt hieltyd better, sa kin no in foto út Photoshop yn it finster fan ien fan de oare programma's sleept wurde (en oarsom).
Freeska Landriucht
Ynhâld
5. De 17 keuren.
10. De zeendrjochten. Spesjael
17. Upstalles boom
EYesis
eYesis wie in Fryske akoestyske rockband. De band is neamd nei de goadinne Isis. Se woene mei Fryske en Ingelske teksten tichtby de stille krêft en sfear fan Fryslân komme. EYE-SIS spile in mingd repertoire fan folk, dûns en rock en mei in ferskaat oan ynstruminten. De band bestie út Jolanda Toonstra (sjongster), Edda "Afien" Agema (sjongster), Timme Koudstaal (gitaar, piano en mandoline), Evert Groendijk (basgitaar en perkusje).
Gesta Fresonum
De Gesta Fresonum is in Aldfryske kronyk út de Kodeks Furmerius en giet oer de dieden fan de Friezen. De Gesta is in bewurking fan de Latynske Historia Frisiae, ‘De skiednis fan Fryslân’. Nei alle gedachten is dy tekst skreaun om 1300 hinne, omdat de Historia einiget mei it bemasterjen fan de keizerstêd Aken troch de Friezen yn 1248.
Willeke van Ammelrooy
Priveelibben
Filmeditor en regisseuze Denise Janzee is har dochter en sjongster Paula Dennis har muoike. Har dochter krige se mei byldzjend keunstner Leendert Janzée, dy't depressyf wie en seis jier letter, yn 1973, him sels fan kant makke. Van Ammelrooy wist fan it suïsidale karakter fan har freon en fertelde by opnames fan Frank en Eva, wêryn't in personaazje ek suïsidaal is, dat se besocht hat him ôf te hâlden fan selsmoard. Yn har lettere libben beneamde se him ta in 'grutte leafde' en joech se ta dat se muoite hie mei it begripen fan syn died. Janzee makke yn maaie 2008 in dokumintêre oer Van Ammelrooy, wêryn't se fertelde dat har mem safolle rollen spile hat, dat Janzee soms net wist wannear't se oprjocht wie. Omdat Van Ammelrooy it drok hie mei har karriêre, waard Denise Janzée grutbrocht by har pake en beppe. Yn 1989 troude Van Ammelrooy mei operasjonger Marco Bakker. Yn 1997 feroarsake har styfheit in needlottich ûngelok, eat dêr't se noait oer prate woe mei de parse. Yn 2009 fertelde se dat se nei 30 jier by elkoar wêzen noch altiten gelokkich mei elkoar wienen, omdat se goed mei him befreone wie en harsels wêze koe by him.
Heinrich von Kleist
Kleist waard fral ferneamd fan syn 'histoarysk Riddertoanielstik' Das Käthchen von Heilbronn, de blijspullen Der zerbrochne Krug en Amphitryon, it treurspul Penthesilea en fan syn novellen Michael Kohlhaas en Die Marquise von O....
Aksje T4
thumb|250px|Yn de kelder fan dit gebou yn Pirna-Sonnenstein waarden yn 1940/41 13.720 minsken mei in kognitieve of psychyske steurnis, mar ek teminsten 1.031 finzenen út [[konsintraasjekampen, fergast.]] thumb|Hitlers oarder foar Aktion T4 Aktion T4 wie de koadenamme fan nazy-Dútslân syn eugenetyske eutanasy- en ferplichte sterilisaasjeprogramma. It programma waard yn oktober 1939 mei úteinset fanwegen Adolf Hitler. It buro dat dit Sonderprogramm útfiere moast wurke ûnder de lieding fan de rykslieder fan de kânselarij fan de Führer, Philip Bouhler, en fan Hitlers liifdokter, Dr. Karl Brandt. De namme T4 is ôflaat fan it adres fan it kantoar, Tiergartenstraße 4 yn Berlyn.
Metoade en resultaat
Faak stie it útrûgjen fan dizze minsken ûnder tafersjoch fan de psychiaters Carl Hans Heinze Sennhenn en Werner Villinger. Sennhenn levere hûnderten breinen oan nazy-ûndersikers. Werner Villinger fierde eksperiminten mei minsken út foardat sy de dea ynstjoerd waarden.
Stasjon De Helder
Gebou
200px|thumb|left|1e stasjonsgebou stasjon De Helder yn de 20'er jierren It oarspronklike spoarweistasjon fan De Helder wie in standertstasjon fan de Steatsspoarwegen, in stasjon fan it type SS tredde klasse, en is ien fan de njoggen stasjons dy't yn dy klasse boud is. It gebou wie in ûntwerp fan de arsjitekt Karel Hendrik van Brederode.
Rein Baukes Windsma
Rein Baukes Windsma (Boalsert, 26 juny 1801 - Wolsum, 22 augustus 1862) wie in Frysk skoalmaster en dichter.
Bauhaus
Skiednis
Der wurdt ek lesjûn op in folslein nije wize. De studinten moatte harren kreativiteit ûndersykje troch te wurkjen mei de meast útienrinnende materialen. Men hat in grutte driuw ta it ûntwerpen fan arsjitektuer dy't grutte maatskiplike ympakt hawwe sil.
Putter Stoomgemaal
thumb|westkant Putter Stoomgemaal thumb|súdkant Putter Stoomgemaal thumb|Elektrysk gemaal. Op de eftergrûn de skoarstien fan it stoomgemaal It Putter Stoomgemaal is in gemaal yn de polder Arkemheem noardwest fan Putten.
Hollandsche Rading
Oan 1930 wie it benammen heidegebiet mei in pear ferspraat lizzende pleatsen en wat arbeidershúskes. Sûnt 1930 binne de huzen oan de hjoeddeiske leanen boud, faak foar Ald-Ynjegongers. Der ûntstie in kearn mei in soad winkeltsjes, dy't no ferdwûn binne. De kaam in halte oan it spoar en der kamen in protte toeristen. Ienris yn it jier is de iepen dei fan modelbouferiening Radingspoor, wêrby't ûnder mear tsientallen op stoom ridende skaalmodellen te sjen binne.
Reade geus
Beweidzje
Oant ein 20e iuw waard it beweidzjen dien mei ymportearre kobisten sa as de Skotske Heechlanner, de Galloway en it Heckrund. Yn it ferline hie Nederlân wol kobisten dy't har selsstannich yn de natuer rêde koenen, mar dy binne allegear útstoarn. ARK Natuerûntjouwing woe wer in "eigen" selsrêdsume ko yn Nederlân hawwe en dat is mei de Reade Geus slagge, ek wat it kealjen en it opbringen fan de keallen oanbelanget.
Atze Bosch
Biografy
Bosch regearre faak op oproppen om gedichten te skriuwen. Hy die dat bygelyks doe't Eppie Dam frege om in fers te skriuwen oer in plak dêr't je wat mei hawwe, Bosch makke doe it fers Ieslumbuorren oer Achlum. Utjouwerij Frysk en Frij joech yn 1996 in temabondel út mei gedichten op it tema 'stilte', de bydrage fan Bosch wie it gedicht 'Nul decibel'. Begjin 2011 waard der in wedstryd útskreaun om nije Fryske wurden te betinken, Bosch stjoerde ek in wurd yn. Hy wûn doe de earste priis mei syn fynst 'hipperhapke'. Guon gedichten fan Bosch waarden troch Grytsje Kingma op muzyk set.
Hannie Lips
thumb|Hannie Lips (1956)
Rambo: First Blood Part II
Produksje
Ek waard der op oanstean fan Stallone ûnderskie makke tusken de rjochtse politike ideology fan sawol kolonel Trautman as Marshall Murdock, en de neutraliteit fan Rambo sels op dat mêd. Dy kaam benammen ta utering yn 'e monolooch fan Rambo oan 'e ein fan 'e film tsjin Trautman. Yn 2006 joech Stallone in fraachpetear wêryn't er dêroer sei: "Ik besef dat syn monolooch oan 'e ein by miljoenen sjoggers foar knapte ierkes yn 'e eachballen soarge hawwe kin fan it oermjittich rôljen mei de eagen, mar it sentimint dat er uteret waard oan my oerbrocht troch withoefolle feteranen."
Untfangst
Gene Siskel fan 'e Chicago Tribune parte Rambo: First Blood Part II 3 fan 4 stjerren ta en neamde de film "hiel goed yn wat er docht, mar wat er docht is lang net altyd sa goed." Yn The Washington Post skreau Paul Attanasio: "Op syn bêsten is Rambo: First Blood Part II in primitive mar effektive polityk-rjochtse propagandafilm, it artistike ekwifalint fan in tapytbombardemint – je witte net oft je no jûchheie of dekking sykje moatte. Op syn minsten is it in earbetoan oan Sylvester Stallone troch Sylvester Stallone mei Sylvester Stallone yn 'e haadrol."
Jordaanje
Lânskip
De fallei fan de rivier de Jordaan skiedt Jordaanje fan de West Bank en Israel. De heechste pyk fan it lân is Jabal Ram dy't op 1,734 meter hichte leit. It leechste part is de Deade See mei -420 meter djipte.
Follybal op de Paralympyske Simmerspullen
Follybal, ek wol Sitfollybal neamd, is ien fan de sporten dy't op it programma fan de Paralympyske Simmerspullen steane. De sport is tagonklik foar sporters mei in bepaalde lichaamlike beheining.
Sint-Ludgerustsjerke (Balk)
Ynterieur
It neogoatyske heechalter (1899) komt út it atelier fan de byldhouwer Friedrich Wilhelm Mengelberg en stie oant 1963 yn de Grutte of Sint-Michaelstsjerke yn Swol. De sydalters binne oan Marije en it Hillich Hert wijd. De brânskildere ramen komme út it atelier Kocken yn Utert.
Hindrik de Fette
Hindrik de Fette, ek wol Hindrik fan Northeim (±1055 - bysetting 10 april 1101), wie greve fan Mid-Fryslân. Troch syn houlik mei Getrudis, in suster fan de lêste greve fan de Brunoanen, wurdt hy mei dat skaai assosjearre.
Hindrik wie in soan fan Otto I fan Northeim, dy't ien fan de foaroanmannen wie yn de opstân tsjin keizer Hindrik IV. Lykwols keas hy nei de dea fan syn heit yn 1086 de side fan de keizer. Hindrik stifte it kleaster by Bursefelde as famyljekleaster. Hy folge syn heit op as greve fan Northeim, de Rittigau (by Northeim) en Eichsfeld. Ek wie er hear fan de Werradelling en fâd fan de kleasters fan Bursefelde en Helmarshausen (by Bad Karlshafen).
Mokeftigen
Mokeftigen binne echte seefûgels, dy't meastentiids op de iepen oseaan omswalkje; se komme eins allinich oan wâl om te brieden. Alle soarten hawwe noasters dy't útrinne yn de foarm fan buiskes. By guon soarten lizze dy oan wjersiden fan de snaffel, by oaren komme se byinoar ta ien buis boppe op de snaffel. Fierder hawwe mokeftigen meastentiids lange smelle wjukken. Harren poaten hawwe swimfluezen en de lytse eftertean is lyts of is hielendal net oanwêzich. De kleur fan de fearren is meast swart of griis.
Pinguïns
right|thumb|Pinguïns De pinguïns (Spheniscidae) is de ienigste famylje fan fûgels yn it skift fan de pinguïneftigen.
Departemint Gelderlân
Nei it oprjochtsjen fan it keninkryk Hollân yn 1806 waard by wet fan 13 april 1807 de yndieling fan it ryk fêstlein. Om't de Maas de grinsrivier waard, waarden de doarpen Dieden en Oijen by it departemint Brabân foege. De namme fan it departemint bleau itselde.
Op 16 maart 1810 waard it gebiet fan it departement súdlik fan de Waal troch Frankryk anneksearre en by it Frânske departemint Mûnings fan de Ryn foege.
Jerry Maguire
Untfangst
Fan 'e filmkritisy krige Jerry Maguire oer it algemien positive resinsjes. Sa joech Roger Ebert fan 'e Chicago Sun-Times de film 3 fan 4 stjerren. Yn it tydskrift Variety priizge Todd McCarthy it senario fan Cameron Crowe en it aktearjen fan 'e cast. Op 'e webside Rotten Tomatoes, dy't resinsjes sammelet, hat Jerry Maguire in heech goedkarringspersintaazje fan 83%, basearre op 84 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Ferankere troch tûzelsinnich meitsjende aktearprestaasjes fan Tom Cruise, Cuba Gooding jr. en Renée Zellweger, en teffens troch de lichtfuottige rezjy fan Cameron Crowe, fermingt Jerry Maguire romantyk en sport op knaphandige wize." Op Metacritic, de wichtichste konkurrint fan Rotten Tomatoes, behellet Jerry Maguire in goedkarringspersintaazje fan 77%, basearre op 28 resinsjes.